Avers
Avers (Avras in rumanc) a l'è un cumün svizzer del distret de Hinterrhein. in del Canton Grisun. Al gh’ha pressapoch  abitant e una süperfiss de 93.07 km², e al se tröva a una altitüden de 1960 meter sura al livel del mar.

El cumün de Avers l'è sitüaa in de la part alta de la val che la porta l'istess nom (Averstal ciuè Val de Avers), adree a l'Averser Rhein (ciuè el Reno de Avers). El cumün el se tröva a 56 km da Coira — la capital del Cantun di Grisun — e l'è tacaa ai cumün de Bivio, Ferrera, Mulegns, Piür (IT-SO), Bargaja.

El cumün l'è spartii sü in divers frazziun: Campsut (insema con Maxsut, 1668 m), Cröt (1715 m), Cresta (1958 m, l'è el center principal del cumün), Pürt (1921 m), Am Bach (1959 m), Juppa (2004 m), Podestatsch Hus (2046 m) e Juf (2126 m). Juf l'è anca el center abitaa in permanenza (ciuè tüt l'ann) püssee alt de tüta la Svizzera e anca de tüta l'Europa (el segond püssee alt l'è Trepàl, frazziun de Livign).

Storia 
Avers l'è menziunaa la prima volta in de l'ann 1292 col nom de Anue o Avre.

L'andament istoregh de la popolazion l'è indicaa in de la tabela chi desutta:

Situazion linguistega 
I abitant de Avers parlen in gran magiuranza el Tudesch, 'me eredità di popolaziun Walser che han colonizaa la zona in di secul XII o XIII. La situazion l'è mustrada in de la tabela chi desutta:

Galeria de foto

Riferiment

Ligam de föra